Hadaba ugu horayn xidhitaankii tababarkan ayaa waxaa soo xidhay Madaxwayne Ku xigeenka DDSI ahna Wasiirka Waxbarashada Mudane Mawliid Hayir Xasan wuxuuna sheegay in macalimiintu ay yihiin indhaha bulshada islamarkaana isbadalka horumarined ee dalka ka socda ay saamayn wanaagsan ku leeyihiin hormarka, waxuuna intaa ku daray masuulku hadalkiisii in barayaasha luuqada ingiriisku ay lagama maarmaan tahay in aqoontooda luuqadeed ay kor u qaadaan dhanka ku hadalka maadaama luuqada ingiriisku ay tahay mid caalami ah islamarkaana si wadaniyad leh ay ugu faaiideeyaan ardayda iskuulada iyo goobaha ay ka kala yimaadeen.
